รัฐบาลไทย-ข่าวทำเนียบรัฐบาล-กรมการขนส่งทางบก มุ่งมั่นแก้ไขปัญหาฝุ่นละอองขนาดเล็ก PM 2.5 จัดผู้ตรวจการออกตรวจวัดควันดำทั่วประเทศ ระหว่างวันที่ 1 ตุลาคม 2565 - 31 มกราคม 2566
วันศุกร์ที่ 3 กุมภาพันธ์ 2566
กรมการขนส่งทางบก มุ่งมั่นแก้ไขปัญหาฝุ่นละอองขนาดเล็ก PM 2.5 จัดผู้ตรวจการออกตรวจวัดควันดําทั่วประเทศ ระหว่างวันที่ 1 ตุลาคม 2565 - 31 มกราคม 2566
...
กรมการขนส่งทางบก มุ่งมั่นแก้ไขปัญหาฝุ่นละอองขนาดเล็ก PM 2.5 จัดผู้ตรวจการออกตรวจวัดควันดําทั่วประเทศ ระหว่างวันที่ 1 ตุลาคม 2565 - 31 มกราคม 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ขณะนี้ปัญหาฝุ่นละอองขนาดเล็ก PM 2.5 เป็นปัญหาสําคัญที่ประเทศไทยกําลังเผชิญอยู่และส่งผลกระทบต่อสุขอนามัยของประชาชน ซึ่งหนึ่งในสาเหตุสําคัญมาจากควันดําของท่อไอเสียรถยนต์ การเผาไหม้ไม่สมบูรณ์ เช่น น้ํามันเชื้อเพลิงคุณภาพต่ํา กรองอากาศอุดตัน ทําให้อากาศเข้าไม่เพียงพอ ปรับแต่งปั๊มหัวฉีด ไม่เหมาะสม หัวฉีดปั๊มน้ํามันเชื้อเพลิงชํารุด ทําให้การฉีดน้ํามันเชื้อเพลิงไม่เป็นฝอยละเอียด การออกแบบห้องเผาไหม้ของเครื่องยนต์ และการบรรทุกน้ําหนักเกิน ทําให้รถยนต์แต่ละคันอาจมีควันดําออกมามาก ทั้งนี้ กรมการขนส่งทางบก (ขบ.) ในฐานะหน่วยงานที่เกี่ยวข้องได้ดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการดําเนินการตามมาตรการเพื่อแก้ไขปัญหาฝุ่นละอองขนาดเล็ก PM 2.5 ได้จัดผู้ตรวจการออกตรวจวัดควันดําจากท่อไอเสียของรถบรรทุกและรถโดยสาร ในเขตกรุงเทพมหานครและปริมณฑล รวมถึงการตรวจวัดควันดําบนถนนสายหลักและสายรองทั่วประเทศ
ขบ. ดําเนินการปรับปรุงมาตรฐานการตรวจวัดค่าควันดําจากท่อไอเสียของรถตามกฎหมายว่าด้วยการขนส่งทางบกและกฎหมายว่าด้วยรถยนต์ ให้สอดคล้องตามเกณฑ์มาตรฐานค่าควันดําและวิธีการตรวจวัดที่กระทรวงทรัพยากรธรรมชาติและสิ่งแวดล้อมกําหนด โดยการปรับปรุงมาตรฐานการตรวจวัดค่าควันดํามีสาระสําคัญดังนี้ กรณีการตรวจวัดควันดําด้วยเครื่องวัดควันดําระบบวัดความทึบแสง ขณะเครื่องยนต์ไม่มีภาระ ค่าควันดําสูงสุดไม่เกินร้อยละ 30 จากเดิมร้อยละ 45 และหากตรวจวัดควันดําด้วยเครื่องวัดควันดําระบบกระดาษกรองขณะเครื่องยนต์ไม่มีภาระ ค่าควันดําสูงสุดไม่เกินร้อยละ 40 จากเดิมร้อยละ 50 ซึ่งเกณฑ์การตรวจควันดําใหม่มีผลบังคับใช้กับการตรวจวัดควันดํารถที่มาดําเนินการตรวจสภาพรถก่อนจดทะเบียน หรือตรวจสภาพรถก่อนชําระภาษีประจําปีที่สํานักงานขนส่งและสถานตรวจสภาพรถเอกชน (ตรอ.) ทุกแห่งแล้ว ขบ. ติดตามการปฏิบัติหน้าที่และการบังคับใช้กฎหมายของผู้ตรวจการในการออกตรวจวัดควันดําอย่างต่อเนื่อง พร้อมเก็บผลการตรวจสอบวัดควันดํา ในเขตพื้นที่กรุงเทพมหานครและปริมณฑล ระหว่างวันที่ 1 ตุลาคม 2565 - 31 มกราคม 2566 กองตรวจการขนส่งทางบกได้ตรวจรถบรรทุกและรถโดยสารทั้งหมด จํานวน 40,861 คัน ทั้งนี้ มีรถบรรทุกและรถโดยสารที่มีค่าควันดําที่เกินกว่ากฎหมายกําหนดและถูกสั่งห้ามใช้รถด้วยการพ่นข้อความ “ห้ามใช้” จํานวน 171 คัน โดยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 31 มกราคม 2566 สํานักงานขนส่งแต่ละจังหวัดได้จัดเจ้าหน้าที่ออกตรวจควันดํารถบรรทุกและรถโดยสาร จํานวน 84,076 คัน ซึ่งมีรถบรรทุกและรถโดยสารที่มีค่าควันดําที่เกินกว่ากฎหมายกําหนดและถูกสั่งห้ามใช้รถด้วยการพ่นข้อความ “ห้ามใช้” จํานวน 611 คัน
รองอธิบดีกรมการขนส่งทางบก กล่าวเพิ่มเติมว่า ขบ. แนะให้เจ้าของรถตรวจเช็กและซ่อมเครื่องยนต์ให้อยู่ในสภาพที่สมบูรณ์อยู่เสมอ โดยวิธีแก้ไขรถที่ปล่อยควันดําเบื้องต้น ดังนี้ 1) ให้ทําความสะอาด หรือเปลี่ยนกรองอากาศใหม่ 2) เปลี่ยนกรองน้ํามันเชื้อเพลิงตามระยะเวลา 3) เปลี่ยนน้ํามันเครื่องและกรองน้ํามันเครื่องตามระยะเวลา 4) ปรับตั้งปั๊มน้ํามันเชื้อเพลิงตั้งจังหวะการฉีดเชื้อเพลิงให้ถูกต้อง และ 5) ตรวจเช็กและปรับตั้งหัวฉีดน้ํามันเชื้อเพลิงให้เป็นละออง และมีแรงดัน เป็นต้น จึงขอเตือนหากตรวจวัดควันดําด้วยระบบวัดความทึบแสงแล้วมีค่าควันดําเกินร้อยละ 30 หรือตรวจวัดควันดําด้วยระบบกระดาษกรองแล้วมีค่าควันดําเกินร้อยละ 40 จะถูกเปรียบเทียบปรับสูงสุด 5,000 บาท และสั่งห้ามใช้รถด้วยการพ่นข้อความ “ห้ามใช้” จนกว่าเจ้าของรถจะนํารถไปแก้ไขสภาพเครื่องยนต์ไม่ให้มีค่าควันดําเกินกําหนด และนํามาตรวจสภาพอีกครั้งจนผ่านการตรวจวัดจึงจะนําไปใช้งานได้